กรมทางหลวงชนบท เร่งขยายถนนราชพฤกษ์ ตอนที่ 3 เป็น 10 ช่องจราจร เพื่อมุ่งแก้จราจรติดขัด
กรมทางหลวงชนบท เร่งขยายถนนราชพฤกษ์ ตอนที่ 3 เป็น 10 ช่องจราจร เพื่อมุ่งแก้จราจรติดขัด

นายพิศักดิ์ จิตวิริยะวศิน อธิบดีกรมทางหลวงชนบท เปิดเผยถึงความคืบหน้าการดำเนินโครงกาาขยายถนนราชพฤกษ์ระยะที่ 2 (ตอนที่ 3) เป็น 10 ช่องจราจร ช่วงถนนรัตนาธิเบศร์ – ทางหลวงหมายเลข 345 ระยะทางประมาณ 8.350 กิโลเมตร งบประมาณในการก่อสร้างทั้งสิ้น 988 ล้านบาท ว่า ปัจจุบันมีความคืบร้อยละ 24 คาดว่าจะก่อสร้างแล้วเสร็จประมาณปลายปี 2562 ทั้งนี้ปัจจุบันถนนราชพฤกษ์มีปริมาณจราจรประมาณ 80,000 คันต่อวัน ส่งผลให้ถนนราชพฤกษ์เกิดปัญหาจราจรติดขัดโดยเฉพาะในชั่วโมงเร่งด่วน 
เมื่อก่อสร้างแล้วเสร็จและเปิดให้บริการจะช่วยเพิ่มประสิทธิภาพการจราจรบริเวณพื้นที่ฝั่งตะวันตกของแม่น้ำเจ้าพระยา แก้ไขปัญหาจราจร ยืดอายุการใช้งานของถนนราชพฤกษ์ ยกระดับมาตรฐานการเดินทาง การขนส่ง รองรับความเจริญเติบโตและเพิ่มศักยภาพของถนนโครงข่ายในพื้นที่